ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการปฏิบัติเกี่ยวกับผลิตภัณฑ์มันสำปะหลังที่มีคุณภาพไม่เป็นไปตามมาตรฐานสินค้าที่กำหนด(ฉบับที่๒) อาศัยอำนาจตามความในมาตรา ๔ และมาตรา ๑๗ ตรีแห่งพระราชบัญญัติมาตรฐานสินค้าขาออก พ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก(ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่องหลักเกณฑ์และวิธีการปฏิบัติเกี่ยวกับผลิตภัณฑ์มันสำปะหลังที่มีคุณภาพไม่เป็นไปตามมาตรฐานสินค้าที่กำหนดลงวันที่ ๑๓ มิถุนายน ๒๕๒๓ข้อ ๒ให้ผู้มีไว้ในครอบครองเพื่อจำหน่ายในทางการค้าขาออกซึ่งผลิตภัณฑ์มันสำปะหลังที่รู้ภายหลังว่าผลิตภัณฑ์มันสำปะหลังที่ครอบครองนั้นมีคุณภาพไม่เป็นไปตามมาตรฐานสินค้าที่กำหนดปฏิบัติเกี่ยวกับผลิตภัณฑ์มันสำปะหลังนั้นตามหลักเกณฑ์และวิธีการต่อไปนี้(๑) ในกรณีที่ผลิตภัณฑ์มันสำปะหลังผิดมาตรฐานเนื่องจาก(๑.๑)มีวัตถุอื่นเจือปนในลักษณะที่ทำให้สินค้านั้นผิดไปจากมาตรฐานสินค้าผลิตภัณฑ์มันสำปะหลังที่กำหนดหรือ(๑.๒) มีความชื้นเกินกว่าร้อยละ ๑๘ของน้ำหนัก หรือ(๑.๓) มีเส้นใยเกินกว่าร้อยละ ๗ ของน้ำหนักหรือ(๑.๔) มีทรายเกินกว่าร้อยละ ๕ ของน้ำหนักหรือดินทราย เกินกว่าร้อยละ ๖.๕ ของน้ำหนัก หรือ(๑.๕) มีสารตัวเชื่อมเกินกว่าที่กำหนดไว้ คือ(๑.๕.๑) มีกากน้ำตาลหรือน้ำมันพืชที่ไม่เป็นอันตรายต่อสัตว์เลี้ยงรวมกันหรืออย่างใดอย่างหนึ่งเกินกว่าร้อยละ๖ ของน้ำหนัก(๑.๕.๒) มีสิ่งอื่น ๆซึ่งไม่เป็นอันตรายต่อสัตว์เลี้ยง นอกเหนือจากกากน้ำตาลหรือน้ำมันพืชเกินกว่าร้อยละ ๒ ของน้ำหนักให้ทำลายผลิตภัณฑ์มันสำปะหลังให้สิ้นสภาพจากการเป็นผลิตภัณฑ์มันสำปะหลัง ทั้งนี้ ไม่ว่าจะทำลายโดยเผาทิ้งหรือโดยวิธีอื่นที่ไม่อาจนำผลิตภัณฑ์มันสำปะหลังนั้นมาใช้เป็นประโยชน์ได้อีกต่อไปถ้าผลิตภัณฑ์มันสำปะหลังที่ต้องทำลายให้สิ้นสภาพมีปริมาณตั้งแต่๑๐ เมตริกตันขึ้นไป และก่อนทำลายผู้มีไว้ครอบครองซึ่งผลิตภัณฑ์มันสำปะหลังดังกล่าวอาจยื่นคำร้องขอต่อสำนักงานมาตรฐานสินค้าหรือสำนักงานสาขาขอทอนปริมาณสินค้าออกเป็นส่วน ๆเพื่อตรวจสอบและวิเคราะห์แต่ละส่วนมีปริมาณใกล้เคียงกัน ส่วนหนึ่งไม่น้อยกว่า ๑๐เมตริกตัน แต่ไม่เกิน ๑,๐๐๐ เมตริกตันแล้วให้ชักตัวอย่างผลิตภัณฑ์มันสำปะหลังนั้นไปตรวจสอบและวิเคราะห์โดยให้ผู้มีไว้ในครอบครองเป็นผู้เสียค่าใช้จ่ายและค่าบริการการตรวจสอบและวิเคราะห์และทำลายผลิตภัณฑ์มันสำปะหลังเฉพาะส่วนที่ปรากฏผลการตรวจสอบและวิเคราะห์ในชั้นนี้ว่าผิดมาตรฐานตามที่ระบุไว้ดังกล่าวข้างต้น(๒)ในกรณีที่ผลิตภัณฑ์มันสำปะหลังผิดมาตรฐานในลักษณะอื่นนอกจากที่ระบุใน (๑) ให้แก้ไขปรับปรุงคุณภาพของผลิตภัณฑ์มันสำปะหลังนั้นจนมีคุณภาพเป็นไปตามมาตรฐานสินค้าที่กำหนดหรือจะทำลายให้สิ้นสภาพจากการเป็นผลิตภัณฑ์มันสำปะหลังตามที่ระบุใน (๑) ก็ได้ข้อ ๓ให้ผู้มีไว้ในครอบครองซึ่งผลิตภัณฑ์มันสำปะหลังตามที่ระบุไว้ในข้อ ๒แจ้งรายละเอียดเกี่ยวกับปริมาณ วันเวลา สถานที่และวิธีการที่จะปฏิบัติเกี่ยวกับผลิตภัณฑ์มันสำปะหลังนั้นเป็นหนังสือต่อสำนักงานมาตรฐานสินค้าหรือสำนักงานสาขา ภายในกำหนด ๗วันนับตั้งแต่วันที่รู้หรือควรรู้ว่าผลิตภัณฑ์มันสำปะหลังนั้นผิดมาตรฐานข้อ ๔ให้ผู้มีไว้ในครอบครองซึ่งผลิตภัณฑ์มันสำปะหลังตามที่ระบุไว้ในข้อ ๒ปฏิบัติตามที่ระบุใน (๑) หรือ (๒) ของข้อ ๒ แล้วแต่กรณีให้เสร็จสิ้นภายในกำหนด ๙๐วันนับตั้งแต่วันที่รู้หรือควรรู้ว่าผลิตภัณฑ์มันสำปะหลังนั้นผิดมาตรฐานในกรณีที่ไม่อาจปฏิบัติเกี่ยวกับผลิตภัณฑ์มันสำปะหลังนั้นให้เสร็จสิ้นภายในกำหนดระยะเวลาที่ระบุในวรรคหนึ่งได้รัฐมนตรีหรือผู้ที่รัฐมนตรีมอบหมายอาจขยายระยะเวลาให้ปฏิบัติต่อไปอีกตามที่พิจารณาเห็นสมควรเป็นกรณีๆ ไปข้อ ๕การวินิจฉัยเกี่ยวกับคุณภาพของผลิตภัณฑ์มันสำปะหลังให้ถือผลการตรวจสอบและวิเคราะห์ตัวอย่างผลิตภัณฑ์มันสำปะหลังของผู้ประกอบธุรกิจตรวจสอบมาตรฐานสินค้าหรือส่วนราชการที่สำนักงานมาตรฐานสินค้ามอบหมายหรือสำนักงานมาตรฐานสินค้าหรือสำนักงานสาขาเป็นเกณฑ์ในกรณีที่มีปัญหาข้อโต้แย้งเกี่ยวกับผลการวินิจฉัยให้ถือผลการตรวจสอบและวิเคราะห์ตัวอย่างของสำนักงานมาตรฐานสินค้าหรือนักงานสาขาหรือส่วนราชการที่สำนักงานมาตรฐานสินค้ามอบหมายแห่งใดแห่งหนึ่งแล้วแต่กรณีเป็นที่สุดประกาศฉบับนี้มีผลใช้บังคับเมื่อพ้นกำหนด๑๕ วัน นับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๑๘ พฤษภาคม ๒๕๒๖โกศล ไกรฤกษ์รัฐมนตรีว่าการกระทรวงพาณิชย์อุษมล/ผู้จัดทำ๑๕กันยายน ๒๕๕๔[๑] ราชกิจจานุเบกษาเล่ม ๑๐๐/ตอนที่ ๘๖/ฉบับพิเศษ หน้า ๑๒/๒๕ พฤษภาคม ๒๕๒๖